 Ẹ wo olukọ Covet University to fipa ba ọmọ ọdun mẹtadinlogun lo pọ lỌta : Fun pe o fipa ba ọmọbinrin tọjọ ori ẹ ko ju mẹtadinlogun 17 lọ lo pọ, ọlọpaa ti mu olukọ Yunifasiti Covet to wa niluu Ọta, iyẹn Ọmọwe Stephen Ukenna.Ọjọ kọkanla, oṣu kẹta yii, lọwọ ba lẹkiṣọra yii, iyẹn lẹyìn tawọn obi ọmọ to fipa ba lo pọ lọọ fẹjọ sun ni teṣan ọlọpaa Ọta, pe Stephen, ẹni ọdun mọkanlelogoji, 41 fipa ba ọmọ awọn sun.Ọmọbinrin naa pe awọn obi rẹ lori foonu lọjọ naa ni lati ileewe to wa, o ṣalaye fun wọn pe lẹkiṣọra yii pe oun si ọfiisi rẹ, o loun fẹẹ ṣeto ijọloju kan fun ọrẹ ọmọ yii to fẹẹ ṣọjọọbi.Ki wọn le jọ ṣeto naa lo ṣe pe ọmọ ọdun mẹtadinlogun yii si ọfiisi rẹ, iyẹn ko si mọ pe olukọ naa ni ero mi-in lọkan.Afi bi ọmọ ṣe wọle tan ti olukọ tilẹkun mọ ọn, to si fipa ba a lo pọ lori tabili to wa ninu ọfiisi naa. Bo ṣe ṣe e tan lọmọ sọ ohun to ṣẹlẹ fawọn obi ẹ, n lawọn ba lọọ fẹjọ sun ọlọpaa.Ọkunrin yii jẹwọ pe oun ba ọmọbinrin ọhun sun, ṣugbọn ko le sọ idi kan pato to fi ṣe e.Wọn ti gbe e lọ sẹka iwadii iwa ọdaràn, gẹgẹ bi DSP Abimbọla Oyeyẹmi, Alukoro ọlọpaa nipinlẹ Ogun ṣe wi 